Dan evolucije
Dan evolucije, dan kojim se slavi i komemorira obljetnica inicijalna publiciranja O porijeklu vrsta (On the Origin of Species) Charlesa Darwina 24. novembra 1859. Ove proslave održavaju se više od jednog stoljeća, no poseban naziv za ovu obljetnicu, »Dan evolucije« (engl. Evolution Day), čini se da je neologizam skovan prije 1997. Ističući Darwinove doprinose znanosti, događanja u povodu ovog dana upotrebljavaju se za edukaciju o evolucijskoj biologiji. Sličan je poznatijem Darwinovu danu, koji se održava na obljetnicu njegova rođenja (12. februara 1809.). Ovaj dan nije ni u kakvoj vezi s kampanjom sekularizacije koju provodi Giordano-Bruno-Stiftung s ciljem da se njemački državni praznik Christi Himmelfahrt (njem.: Uzašašće Gospodinovo) preimenuje u »Evolutionstag« (njem.: Dan evolucije).

Komemoracije 

God. 1909. u povodu 50. obljetnice publiciranja O porijeklu vrsta i 100. obljetnice Darwinova rođenja održalo se nekoliko velikih događanja u čast proslave obiju obljetnica. Na Cambridgeu je održan naširoko popraćen događaj od javnog interesa na kojem je prisustvovalo više od 400 znanstvenika i dostojanstvenika iz 167 zemalja da bi odali počast Darwinovim doprinosima i diskutirali o posljednjim otkrićima i idejama u vezi s evolucijom, Njujorška akademija znanosti održala je proslavu u Američkom prirodoslovnom muzeju,
a Kraljevsko društvo na Novom Zelandu održalo je događaj s »vrlo velikom posjećenošću«.

U sklopu proslave stogodišnjice Darwinova djela (1859.) priređen je na Univerzitetu u Chicagu velik događaj izrazita publiciteta.

God. 2009. BBC je emitirao BBC Darwin Season, seriju televizijskih i radioprograma kojima je proslavljena dvjestota obljetnica Darwinova rođenja i 150. obljetnica publiciranja Porijekla.

Vidi još 
 Evolucijska nedjelja

Reference

Eksterni linkovi 
 
 

Evolucija
Evolucija